Robotë që gatuajnë
Një projekt i ri shkencor po përpiqet t’u mësojë robotëve të kryejnë funskione të thjeshta që i shohin në video
Jemi mësuar të shohim robotë që kryejnë detyra të ndryshme në bazë të instruksioneve që u janë dhënë. Por robotët që janë në gjendje të mësojnë një aftësi të re duke parë video – kjo është diçka krejt e re që po vihet në provë nga studiues në Universitetin e Merilandit. Korrespondenti George Putiç njofton: Nëse keni vënë një video të recetës së preferuar të gatimit në YouTube, ka shanse që një robot të përpiqet ta ndjekë: Profesori i Universitetit të Merilandit Yiannis Aloimonos kryeson një ekip që po përpiqet t’i mësojë një roboti si të bëjë detyra të thjeshta që i sheh në video. Për momentin, videot i transmetohen në mënyrë elektronike, thotë shkencëtarja Cornelia Fermuller: Deri tani, roboti Julia mund të nxjerrë sallatën, t’i hedhë vajin dhe ta përziejë. Ajo mëson duke e analizuar çdo detyrë në elementet bazë: merr lugën, sille pranë pjatës, përzieje sallatën, e kështu me radhë. Julia mund të shohë, të dëgjojë dhe të regjistrojë veprime dhe më pas i kombinon këto elementë për të kryer detyra të ndryshme. Zoti Aloimonos thotë se projekti bazohet në integrimin e këtyre aftësive. Përse shërben aftësia e një roboti për të kuptuar një video dhe për të ndjekur një program? Zoti Aloimonos thotë se instruksionet e paracaktuara nuk janë elastike: Ai thotë se një ndër problemet që po përpiqen të zgjidhin shkencëtarët është si ta bëjnë robotin të kuptojë dhe të përdorë njohuritë që ka marrë gjatë kryerjes së një detyre. Një tjetër problem është gjuha: Por ai thotë se kjo nuk është e domosdoshme për të krijuar një botë ku robotët të jenë të vlefshëm për njeriun.